text: Estratègies per conviure amb la nova normalitat | Salut Mental 360
  Responsable Ciutat Vella, Nou Barris i Santa Coloma de Gramenet
  Tot això es tractarà des de la visió compartida dels professionals de la xarxa de salut mental, de les persones amb experiència de primera mà i de les seves famílies.
  Ets professional de la salut mental, una persona amb experiència de primera mà, formes part de la família o la xarxa de suport, o pertanys al sector associatiu de la salut mental.
  La situació actual de crisi sanitària significa una prova d'estrès per als professionals del sistema de salut i per als usuaris dels seus serveis, incloses les persones de la xarxa de salut mental, les afectades per algun trastorn mental i les seves famílies i xarxa de suport.
  Tant el col·lectiu de professionals com el d'usuaris de serveis s'han vist obligats a reformular la seva relació en molts casos amb motiu del confinament viscut. Han sorgit altres tipus de vincles i altres maneres de relacionar-se per assegurar l'assistència, entre les quals predomina la telemedicina.
  El teixit associatiu format per persones amb experiència pròpia i familiars també ha sabut reconvertir-se durant les fases més dures del confinament per no deixar d'oferir suport mutu entre iguals en uns moments en què potser feia més falta que mai. Les xarxes socials, les videotrucades, i Internet han estat també molt útils per mantenir la connexió entre l'activisme de salut mental.
  Què és el que ha vingut per quedar-se? Què és el que ha estat útil i pot arribar a formar part de nous models assistencials? I, d'altra banda, com es pot millorar el sistema? El context actual d'incertesa demana que es reflexioni sobre aquests i altres temes relacionats, amb un model d'assistència més eficient i més ben valorat per les persones, davant la durada d'una situació de pandèmia mundial que es preveu llarga.